Robert Plant vokste opp i en relativt velstående familie i Kidderminster i Worcestershire i England. Han trosset sin far, som ikke ønsket at sønnen skulle bli musiker, og sang i en rekke mindre kjente band i Midlands-området på midten av 1960-tallet. En av disse gruppene var «Band of Joy», hvor kameraten John Bonham spilte trommer, og da han sommeren 1968 møtte tidligere The Yardbirds-gitarist Jimmy Page, sang han i et band som het Hobbstweedle.